*****

ΚΑΝΟΝΙΣΜΟΣ (ΕΟΚ) αριθ. 2826/82 ΤΗΣ ΕΠΙΤΡΟΠΗΣ

της 22ας Οκτωβρίου 1982

περί προβλέψεως χορηγήσεως ενισχύσεως που προκαθορίζεται κατ' αποκοπή στην ιδιωτική αποθεματοποίηση οπισθίων τεταρτημορίων στον τομέα του βοείου κρέατος και περί δευτέρας τροποποιήσεως του κανονισμού (ΕΟΚ) αριθ. 1091/80

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5 υπό β και το άρθρο 8 παράγραφος 2,

Εκτιμώντας:

ότι, στην παρούσα κατάσταση της αγοράς που χαρακτηρίζεται από διαφοροποιημένη εξέλιξη των τιμών στα διάφορα Κράτη μέλη, και ιδίως από τις εποχιακές δυσχέρειες της αγοράς των οπισθίων τεταρτημορίων, πρέπει να χορηγηθεί ενίσχυση στην ιδιωτική αποθεματοποίηση των οπισθίων τεταρτημορίων από χονδρά βοοειδή·

ότι πρέπει να υπάρξει συμμόρφωση με τις διατάξεις του κανονισμού (ΕΟΚ) αριθ. 1091/80 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 2629/80 (3), όσον αφορά τη χορήγηση ενισχύσεως στην ιδιωτική αποθεματοποίηση βοείου κρέατος·

ότι πρέπει να αποφασισθεί ότι τα ζώα, από τα οποία προέρχονται τα οπίσθια τεταρτημόρια, σφάζονται αποκλειστικά στα σφαγεία που έχουν εγκριθεί και ελέγχονται σύμφωνα με τις διατάξεις της οδηγίας 64/433/ΕΟΚ του Συμβουλίου (4), όπως τροποποιήθηκε τελευταία από την οδηγία 81/476/ΕΟΚ (5)·

ότι το άρθρο 3 του κανονισμού (ΕΟΚ) αριθ. 989/68 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 428/77 (7), προβλέπει ότι η μείωση ή η παράταση της διάρκειας της αποθεματοποιήσεως μπορεί να αποφασισθεί αν το απαιτεί η κατάσταση της αγοράς· ότι, ως εκ τούτου, πρέπει να καθορισθούν, εκτός από τα ποσά της ενισχύσεως που χορηγείται για καθορισμένη περίοδο αποθεματοποιήσεως, ποσά που πρέπει να προστίθενται ή να αφαιρούνται για τις περιπτώσεις παρατάσεως ή μειώσεως της διάρκειας αυτής·

ότι, για να αποφευχθεί η χρηματοδότηση της κανονικής ιδιωτικής αποθεματοποιήσεως, είναι επιθυμητός ο καθορισμός υψηλών ελάχιστων ποσοτήτων·

ότι πρέπει να προβλεφθεί η δυνατότητα μειώσεως της διάρκειας αποθεματοποιήσεως στην περίπτωση που τα κρέατα που εξέρχονται από τα αποθέματα προορίζονται για εξαγωγή· ότι πρέπει να προσκομίζεται η απόδειξη ότι έγινε εξαγωγή του κρέατος, όπως γίνεται και στην περίπτωση των επιστροφών, σύμφωνα με τις διατάξεις του κανονισμού (ΕΟΚ) αριθ. 2730/79 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 202/82 (9)·

ότι η πείρα που έχει αποκτηθεί στα διάφορα καθεστώτα ιδιωτικής αποθεματοποιήσεως των γεωργικών προϊόντων δείχνει ότι πρέπει να διευκρινισθεί αν εφαρμόζεται ο κανονισμός (ΕΟΚ, Ευρατόμ) αριθ. 1182/71 του Συμβουλίου (10) για τον καθορισμό των προθεσμιών, των ημερομηνιών και των διοριών που αναφέρονται στα καθεστώτα αυτά και να οριστούν με ακρίβεια οι ημερομηνίες της αρχής και του τέλους της συμβατικής αποθεματοποιήσεως·

ότι τα άρθρο 3 παράγραφος 4 του κανονισμού (ΕΟΚ, Ευρατόμ) αριθ. 1182/71 προβλέπει ότι όταν η τελευταία ημέρα της προθεσμίας είναι αργία, Κυριακή ή Σάββατο, η προθεσμία λήγει στο τέλος της επόμενης εργάσιμης ημέρας· ότι η εφαρμογή της διατάξεως αυτής στις συμβάσεις αποθεματοποιήσεως μπορεί να μη συμφέρει τους επιχειρηματίες και μπορεί, αντιθέτως, να προκαλέσει άνιση μεταχείριση του ενός σε σχέση με τον άλλον· ότι, επομένως, κρίνεται σκόπιμο να γίνει παρέκκλιση από το εν λόγω άρθρο όσον αφορά τον καθορισμό της τελευταίας ημέρας αποθεματοποιήσεως·

ότι η Επιτροπή Διαχειρίσεως Βοείου Κρέατος δεν διατύπωσε γνώμη εντός της προθεσμίας που έταξε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 25 Οκτωβρίου και έως τις 10 Δεκεμβρίου 1982 μπορούν να υποβληθούν αιτήσεις για τη χορήγηση ενισχύσεως για την ιδιωτική αποθεματοποίηση μιας εμφανίσεως οπισθίων τεταρτημορίων που προέρχονται από χονρδά βοοειδή, όπως αυτά καθορίζονται στο άρθρο 2 παράγραφος 2 υπό α και β.

Το ύψος των ενισχύσεων αυτών, ανά τόνο προϊόντων μετά των οστών, καθορίζεται στο παράρτημα για κάθε εμφάνιση, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 1091/80.

Αν οι ποσότητες για τις οποίες αιτούνται συμβάσεις ή αν η κατάσταση της αγοράς το καθιστά αναγκαίο, η τελική ημερομηνία της περιόδου υποβολής των αιτήσεων μπορεί να τροποποιηθεί.

2. Το ποσό της ενισχύσεως προσαρμόζεται σε περίπτωση παρατάσεως ή τροποποιήσεως της διάρκειας αποθεματοποιήσεως. Το ποσό του συμπληρώματος ανά μήνα ή οι μειώσεις ανά ημέρα για κάθε εμφάνιση, που αναφέρεται στο άρθρο 2 παράγραφος 2, καθορίζεται στο παράρτημα.

3. Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 1091/80.

Άρθρο 2

1. Μπορούν να αποτελέσουν αντικείμενο της ιδιωτικής αποθεματοποιήσεως μόνο προϊόντα που παράγονται σύμφωνα με τις διατάξεις του άρθρου 3 παράγραφος 1Α υπό α έως ε της οδηγίας 64/433/ΕΟΚ του Συμβουλίου.

2. Για την εφαρμογή του παρόντος κανονισμού, ως «οπίσθια τεταρτημόρια» θεωρούνται:

α) τα οπίσθια μέρη του ημισφαγίου που κόπτονται σύμφωνα με την κοπή την καλουμένη «πιστολέτο» με τουλάχιστον 5 πλευρές και κατ' ανώτατο όριο 8 πλευρές, του οποίου το μέσο βάρος είναι τουλάχιστον ίσο με 55 χιλιόγραμμα. Η κοπή «πιστολέτο» περιλαμβάνει τομή μέχρι το ισχυακό οστό και ευθεία τομή κατά μήκος του φιλέτου που το χωρίζει από τη θωρακική μοίρα. Η θωρακική μοίρα δεν περιλαμβάνεται στην αποθεματοποίηση, ή

β) τα οπίσθια μέρη του ημισφαγίου που κόπτονται σύμφωνα με την κοπή την καλουμένη «ευθεία» με τουλάχιστον 3 πλευρές και κατ ' ανώτατο όριο 5 πλευρές, του οποίου το μέσο βάρος είναι τουλάχιστον ίσο με 55 χιλιόγραμμα.

Άρθρο 3

1. Η ελάχιστη ποσότητα ανά σύμβαση είναι 20 τόνοι, εκφραζόμενοι σε μη αποστεωμένο κρέας.

2. Η σύμβαση αφορά μόνο μη αποστεωμένα κρέατα και μία από τις εμφανίσεις που αναφέρονται στο άρθρο 2 παράγραφος 2.

3. Οι εργασίες αποθεματοποιήσεως πρέπει να συμπληρώνονται εντός 28 ημερών από την ημερομηνία συνάψεως της συμβάσεως.

Άρθρο 4

1. Ο συμβαλλόμενος μπορεί, πριν από την είσοδο στα αποθέματα, να κόψει ή να αποστεώσει τα προϊόντα που αναφέρονται στο άρθρο 2 παράγραφος 2, στο σύνολό τους ή εν μέρει, υπό τον όρο ότι θα χρησιμοποιηθεί μόνο η ποσότητα για την οποία είχε συναφθεί η σύμβαση και ότι θα αποθεματοποιηθεί όλο το κρέας που προκύπτει από τις εργασίες κοπής ή αποστεώσεως.

2. Αν η ποσότητα που τίθεται στα αποθέματα ως έχει ή, σε περίπτωση κοπής ή αποστεώσεως, η ποσότητα μη αποστεωμένου κρέατος που χρησιμοποιείται είναι μικρότερη από την ποσότητα για την οποία είχε συναφθεί σύμβαση, καί:

α) μεγαλύτερη ή ίση προς το 90 % της ποσότητας αυτής, το ποσό της ενισχύσεως που αναφέρεται στο άρθρο 1 παράγραφος 1 δεύτερο εδάφιο μειώνεται ανάλογα·

β) μικρότερη από το 90 % της ποσότητας αυτής, η ενίσχυση στην αποθεματοποίηση δεν καταβάλλεται.

3. Σε περίπτωση αποστεώσεως:

α) αν η ποσότητα που τίθεται στα αποθέματα είναι μικρότερη ή ίση προς 69 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος, η ενίσχυση στην αποθεματοποίηση δεν καταβάλλεται·

β) αν η ποσότητα που τίθεται στα αποθέματα είναι μεγαλύτερη από 69 χιλιόγραμμα και μικρότερη από 77 χιλιόγραμμα αποστεωμένου κρέατος για 100 χιλιόγραμμα χρησιμοποιουμένου μη αποστεωμένου κρέατος, το ποσό της ενισχύσεως που αναφέρεται στο άρθρο 1 παράγραφος 1 δεύτερο εδάφιο μειώνεται ανάλογα.

4. Δεν χορηγείται καμία ενίσχυση:

α) για την ποσότητα που τίθεται στα αποθέματα ως έχει ή, σε περίπτωση κοπής ή αποστεώσεως, για την ποσότητα μη αποστεωμένου κρέατος που υπερβαίνει την ποσότητα για την οποία είχε συναφθεί η σύμβαση·

β) σε περίπτωση αποστεώσεως, για την ποσότητα που υπερβαίνει τα 77 χιλιόγραμμα αποστεωμένου κρέατος για 100 χιλιόγραμμα χρησιμοποιουμένου μη αποστεωμένου κρέατος.

Άρθρο 5

1. Η διάρκεια της αποθεματοποιήσεως είναι 5 ή 6 μήνες, κατόπιν αιτήσεως του ενεργούντος την αποθεματοποίηση, η οποία υποβάλλεται κατά την υποβολή της αιτήσεως που αναφέρεται στο άρθρο 1 παράγραφος 1 πρώτο εδάφιο.

2. Το δικαίωμα καταβολής της ενισχύσεως χορηγείται μόνο αν το σύνολο του κρέατος παραμείνει στο απόθεμα ολόκληρη την περίοδο αποθεματοποιήσεως.

3. Κατά τη λήξη περιόδου αποθεματοποιήσεως 3 μηνών, ο συμβαλλόμενος μπορεί να αποσύρει από το χώρο αποθηκεύσεως όλη ή μέρος της υπό σύμβαση ποσότητας κρέατος, αλλά τουλάχιστον 10 τόνους, υπό τον όρο ότι εντός 28 ημερών από την ημέρα που αυτή εξέρχεται από το χώρο αποθηκεύσεως:

- εγκαταλείπει το έδαφος της Κοινότητας υπό την έννοια του άρθρου 9 παράγραφος 2 του κανονισμού (ΕΟΚ) αριθ. 2730/79,

- φθάνει στον προορισμό της στις περιπτώσεις του άρθρου 5 παράγραφος 1 του κανονισμού (ΕΟΚ) αριθ. 2730/79, ή

- τοποθετείται σε εγκεκριμένη αποθήκη ανεφοδιασμού σύμφωνα με τις διατάξεις του άρθρου 26 του κανονισμού (ΕΟΚ) αριθ. 2730/79.

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 114 της 3. 5. 1980, σ. 18.

(3) ΕΕ αριθ. L 270 της 15. 10. 1980, σ. 9.

(4) ΕΕ αριθ. 121 της 29. 7. 1964, σ. 2012/64.

(5) ΕΕ αριθ. L 186 της 8. 7. 1981, σ. 1.

(6) ΕΕ αριθ. L 169 της 18. 7. 1968, σ. 10.

(7) ΕΕ αριθ. L 61 της 5. 3. 1977, σ. 17.

(8) ΕΕ αριθ. L 317 της 12. 12. 1979, σ. 1.

(9) ΕΕ αριθ. L 21 της 29. 1. 1982, σ. 23.

(10) ΕΕ αριθ. L 124 της 8. 6. 1971, σ. 1.

ΠΑΡΑΡΤΗΜΑ

1.2,3.4,5 // // // // Προϊόντα για τα οποία

χορηγείται ενίσχυση

// Ποσά ενισχύσεως σε ECU ανά τόνο

για περίοδο αποθεματοποιήσεως

// Ποσά σε ECU ανά τόνο

// // 1.2.3.4.5 // // 5 μηνών // 6 μηνών // Προστιθέμενα

ανά μήνα // Αφαιρούμενα

ανά μήνα // // // // // // α) Οπίσθια τεταρτημόρια που κόπτονται με 5 τουλάχιστον και 8 κατ' ανώτατο όριο πλευρές, καλούμενα «πιστολέτα», νωπά ή διατηρημένα σε ψύξη, των οποίων το μέσο βάρος είναι τουλάχιστον ίσο προς 55 χιλιόγραμμα // 580 // 620 // 40 // 1,35 // β) Οπίσθια τεταρτημόρια που κόπτονται με 3 τουλάχιστον και 5 κατ' ανώτατο όριο πλευρές, καλούμενα «ευθείας κοπής», νωπά ή διατηρημένα σε ψύξη, των οποίων το μέσο βάρος είναι τουλάχιστον ίσο προς 55 χιλιόγραμμα // 550 // 585 // 35 // 1,20 // // // // //

Στην περίπτωση αυτή το ποσό της ενισχύσεως μειώνεται σύμφωνα με το άρθρο 1 παράγραφος 2, η δε πρώτη ημέρα της εξόδου από το απόθεμα δεν περιλαμβάνεται στην περίοδο της συμβατικής αποθεματοποιήσεως.

Ο συμβαλλόμενος πληροφορεί τον οργανισμό παρεμβάσεως δύο τουλάχιστον εργάσιμες ημέρες πριν από τη διαδικασία εξόδου από το χώρο αποθηκεύσεως αναφέροντας τις ποσότητες που σκοπεύει να εξάγει.

4. Για την εφαρμογή των διατάξεων της παραγράφου 3 πρώτο εδάφιο προσκομίζεται η απόδειξη, όπως και στην περίπτωση των επιστροφών.

Άρθρο 6

Το ποσό της ασφαλείας καθορίζεται σε 110 ECU ανά τόνο.

Άρθρο 7

Το άρθρο 8 του κανονισμού (ΕΟΚ) αριθ. 1091/80 αντικαθίσταται από το ακόλουθο κείμενο:

«Άρθρο 8

1. Οι προθεσμίες, ημερομηνίες και διορίες που αναφέρονται στον παρόντα κανονισμό καθορίζονται σύμφωνα με τον κανονισμό (ΕΟΚ, Ευρατόμ) αριθ. 1182/71. Ωστόσο, το άρθρο 3 παράγραφος 4 του εν λόγω κανονισμού δεν εφαρμόζεται για τον καθορισμό της διάρκειας της συμβατικής αποθεματοποιήσεως, η οποία αναφέρεται στο άρθρο 3 παράγραφος 1 υπό γ.

2. Η πρώτη ημέρα της περιόδου αποθεματοποιήσεως είναι η επομένη της ημέρας λήξεως των ενεργειών αποθεματοποιήσεως.

3. Οι εργασίες εξόδου από τα αποθέματα μπορούν να αρχίσουν την επομένη της τελευταίας ημέρας της περιόδου της συμβατικής αποθεματοποιήσεως.»

Άρθρο 8

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 22 Οκτωβρίου 1982.

Για την Επιτροπή

Poul DALSAGER

Μέλος της Επιτροπής